Camp Fistclench

Camp Fistclench var en forskningsstasjon for den amerikanske hæren på og under den grønlandske innlandsisen 320 km øst for Thule Air Base. Den var i bruk fra 1957 til 1960. Den fungerte som støtteleir til den betydelig større Camp Century. Historie Den amerikanske hæren innledet et forsknings- og utviklingsprogram for å lette de fortsatte militære operasjoner i polarområdet i 1953. Dette innebar et forsknings- og utviklingsprogram på Grønland. Polarområdet hadde stor strategisk betydning under den kalde krigen, da det er den korteste vei mellom Sovjetunionen og USA for bombefly og missiler. Formålet med det grønlandske forsknings- og utviklingsprogram var å finne løsninger på «teknikske problemer» som krevdes for å utvikle, vedlikeholde og forsyne leirer på Grønlands innlandsis. I 1953 besøkte et team av hærens forskere Grønland for å undersøke de spesifikke problemer bak det å oppføre leirer på innlandsisen. Disse problemer inkluderte bruken av sne som bygningsmateriale, fundering på sne, problemer omkring beboelse, herunder elektrisitet, vannforsyning og spildevann. Undersøkelser på innlandsisen begynte i 1954 på Site II (betegnet Fistclench), som ligger 350 km øst for Thule Air Base i en høyde av 2.000 meter over havet. Det ble bl.a. undersøkt om det var mulig å bruke en sveitsisk snerydningsmaskin (Peter Snow Miller) til å bore inn til innlandsisen. Suksessen med dette førte til etablering av en leir under isen ved navn Camp Fistclench i 1957. United States Army Corps of Engineers’ prosjekter ble kalt Snow, Ice and Permafrost Research Establishment (SIPRE), Arctic Construction and Frost Effects Laboratory (ACFEL), Engineer Research and Development Laboratories (ERDL), og Waterways Experiment Station (WES). SIPRE og ACFEL var forløpere til Cold Regions Research and Engineering Laboratory (CRREL). I 1955 hadde U.S. Air Force forberedt en landingsbane av sammenpresset sne i nærheten av Site II. I mai 1957 ankom en gruppe av en offiser og 27 menige og begynte å oppsette en leir for å støtte oppførelsen av leiren Fistclench. Tunge leveranser ble levert over isen i konvoier av beltekjøretøyer. Ingeniører boret en tunnel gjennom isen. Den største av fem tunneller var 600 meter lang. Den inneholdt beboelse og arbeidsområder. Den var 20 meter bred og 8 meter høy. Prefabrikerte bygningsmoduler ble installert inne i tunnelene. Bølgestålplater ble som buer brukt til loft og sneen ble blåst inn over tunnelene for å danne tak. Jamesway-hytter ble brukt som ekstra le både over og under isen. Der var to dieselgeneratorer. Fistclench ble ikke anvendt til overvintring, men hadde en bemanning sommeren over. Den store mengden av brennstoff som var nødvendig for å drive Fistclench ledet til valget om å bruke en atomreaktor ved Camp Century. Oppførelsen begynte i 1959, og leiren Fistclench ble oppgitt, etter å ha tjent som en prototype for de større leirene. Referanser Eksterne lenker Daugherty, Charles Michael (1963). City Under the Ice: The Story of Camp Century. Macmillan. Wager, Walter (1962). Camp Century: City under the Ice. Philadelphia and New York: Chilton Books.